У зале пачынаецца дыскусія. У чым праблема? Няўжо грамадства нешта забараняе жанчынам? У Японіі такая праблема. Калі нейкая міжнародная кампанія пасылае на перамовы жанчыну, з ёй ніхто не сядзе за стол перамоваў. У Беларусі па-іншаму. Глядачка спадарыня Людміла падкрэслівае: ад разрыву паміж сям’ёй і кар’ерай пакутуюць дзеці, якія палову дня праводзяць у адзіноце. Перакладчыца, мастачка і прадстаўніца дабрачыннага фонду “Добра тут!” Алена Марцьянава выводзіць далягляд праблемы па-за МКАД: 80 працэнтаў беларускіх мужчын прымушаюць жанчын быць актыўнымі праз сваю пасіўнасць. Адсюль і выпрацаваная “класічная” жаночая здольнасць “каня на скоку спыняць”.